ዝብል ስምዒት መጺኡኒ። ካብ ካርታ ኤርትራ ክእለ ኣለኒ ኢለ ወሲነ። 'ነፋሪት ከማን ሒዘ ምሃደምኩ' ኣብ ሃገራዊ ኣገልግሎት ኩሉ እናኸፍአ ምስ መጽአ 'ዝጠመየሲ ብኸብዱ ይሰምዕ' ከም ዝበሃል፡ ሰብ ብኸብዱ ክዛረብ ጀሚሩ። ዓፋር ብረድኤት ዝረኸብዎ ዓደስ ክንገዝእ ጀሚርና። ሓደ እዋን፡ ራስ ዳርማ ኣብ ዝበሃል ገምገም ባሕሪ ኮፍ ኢልና ምስ ናይ ቀረባ ኣዕሩኽተይ ነዕልል። ሽዑ ኣብ ዓሰብ ኢና ነይርና። ጽቡቕ ጌርና መታን ክንዕልም ዕረፍቲ ክወስድ ኢለዮም፤ ልበይ ግን ከም ዘይምለስ ይፈልጥ ነይሩ። ካብ መሓዙተይ ኣባላት ሰራዊት ገንዘብ ተለቂሐ ንዓደይ ከይደ። ዳሕራይ እቶም ደቂ ኣሃዱየይ ከም ዝቐበጽኩ መታን ክርደኦም ናይ ኩሎም እቶም ዘለቅሑኒ ኣስማት ዘርዚረ ብዝኣምኖ መሓዛይ ደብዳበ ልኢኸ። ብ2006 ንምሕደራ ህግደፍ ኩቦ ደርቢየላ ንትግራይ ኣትየ፤ ካብኡ ናብ ሃገረ እስራኤል ከይደ። "ሃጽ ኢልና ክንወጸሎም ይደልዩ ነይሮም እዮም" ኣየኖት ሃገራት'የን ሃገራዊ ኣገልግሎት ዘለወን እዚ ኩሉ ኲናት ሓሊፉ ናብ ትግራይ ክሰግር ከለኹ ቂምታ ኣይነበረንን። ምስ ህዝቢ ትግራይ እንፈልጦ ጽቡቕ ነገር ኣሎ። ኣብ ጸገሙ [ግዜ ደርጊ] ክልተ ሰለስተ ስድራ ሓቚፍናሉ እታ ዝበላዕናያ በሊዑ፡ እታ ዝዘራእናያ ዓጺዱ ብሓንሳብ ህይወትና ነሕልፈሉ ግዜ ስለ ዝነበረ፡ ኣብቲ ዝነበረ ብረታዊ ቓልሲ'ውን [ደሓር ጸላኢና'ዩ እንተበሉና'ውን] ወያነ ኣካልና'ዩ ይብሉና ስለ ዝነበሩ ንሕና ከነገናዝብ ንኽእል ኢና። ኣብ ኲናት ኢትዮ-ኤርትራ ኣብ ኩናት ዝተትሓዝና ብዙሓት ነይርና። ሰብ ተሃሪሙ፡ ኢዱ እግሩ ተቖሪጹ፡ ወተሃደራት ኢትዮጵያ ከቢድ ብረት ኤርትራ እናስሓቶም ንኤርትራዊ ውጉእ ተሸኪሞም ክኸዱ ስለዝረአኹ ናብ ትግራይ ክኸይድ ኣይተሰከፍኩን። ክእለት ድኣ ኣይነበረንን እምበር ነፋሪት ሒዘ ከማን ምኣተኹ። ምንጪ ስእሊ, Tesfagaber ሕጂ .
